S-629/2012

Ár 2012, daginn úar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 629/2012: Ákæruvaldið (H-kvk-nf S-kvk-nf P-kvk-nf) gegn E-kk-þgf H-kk-þgf Z-kk-þgf (K-kk-nf S-kk-nf hrl.) sem tekið var til dóms hinn 2. nóvember sl. að aflokinni aðalmeðferð.

Málið er höfðað með ákæru ríkissaksóknara, dagsettri 11. september sl. á hendur ákærða, E-kk-þgf H-kk-þgf Z-kk-þgf, kt. 000000-0000, Tjarnarstíg 6, Seltjarnarnesi, „fyrir umferðarlagabrot í Reykjavík með því að hafa föstudaginn 23. mars 2012 ekið bifreiðinni MY-116 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 45 ng/ml) norður Nóatún að Skipholti þar sem lögregla stöðvaði aksturinn.

Telst þetta varða við 1. sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993. sbr. 18. gr. laga nr. 66/2006.“

Málavextir

Fyrir liggur, þ. á m. með játningu ákærða, að föstudaginn 23. maí 2012 ók hann bíl sínum sviptur ökurétti norður Nóatún að Skipholti þar sem lögreglumenn á eftirlitsferð stöðvuðu akstur hans. Samkvæmt staðfestri skýrslu J-kk-ef S-kk-ef lögreglumanns vaknaði grunur um að ákærði væri undir áhrifum fíkniefna. Var hann handtekinn og úr honum tekin blóð- og þvagsýni til rannsóknar. Samkvæmt staðfestri álitsgerð sérfræðinga og deildarstjóra á rannsóknastofu háskólans í lyfja- og eiturefnafræði, þeirra K-kvk-ef M-kvk-ef og K-kvk-ef Ó-kvk-ef, reyndust vera 45 ng/ml af amfetamíni í blóði ákærða.

Samkvæmt sakavottorði ákærða var hann sviptur ökurétti ævilangt 2008 og hefur það síðan verið áréttað fimm sinnum í dómum.

Ákærði neitar því að hafa verið undir áhrifum amfetamíns við aksturinn, enda hafi nokkrir mánuðir verið liðnir frá því að hann neytti þess efnis þar til hann ók bílnum í umrætt sinn.

Lögreglumenn þeir sem stöðvuðu akstur ákærða í umrætt sinn, J-kk-nf S-kk-nf og H-kk-nf H-kk-nf, hafa komið fyrir dóm og ber þeim saman um það að ákærði hafi virst vera undir áhrifum fíkniefna. Þannig hafi hann verið þurr í munnvikunum og sjáöldur augna hans víð.

Niðurstaða

Tveir lögreglumenn sem bera að ákærði hafi borið þess merki að vera undir áhrifum fíkniefna. Þá er í málinu staðfest álitsgerð tveggja sérfræðinga á rannsóknastofu háskólans í lyfja- og eiturefnafræði um það að í blóði ákærða hafi mælst 45 ng/ml af amfetamíni. Með þessu og því sem áður segir um ökurétt ákærða telst sannað að hann hafi ekið bílnum óhæfur til þess að stjórna honum vegna áhrifa fíkniefna og sviptur ökurétti ævilangt þá leið sem í ákærunni segir. Hefur hann með því brotið gegn þeim ákvæðum umferðarlaga sem tilfærð eru þar.

Viðurlög og sakarkostnaður

Brot ákærða er margítrekað. Refsing hans, sem ber að ákveða sem hegningarauka við 90 daga óskilorðsbundinn fangelsisdóm 25. júní sl., telst vera hæfilega ákveðin fangelsi í 60 daga.

Dæma ber að ákærði sé sviptur ökurétti ævilangt frá dómsbirtingu að telja.

Þá ber að dæma ákærða til þess að greiða verjanda sínum, K-kk-þgf S-kk-þgf hrl. 150.000 krónur í málsvarnarlaun, sem dæmast með virðisaukaskatti.

Annan sakarkostnað, 169.281 krónu, ber að dæma ákærða til þess að greiða.

DÓMSORÐ:

Ákærði, E-kk-nf H-kk-nf Z-kk-nf, sæti fangelsi í 60 daga.

Ákærði er sviptur ökurétti ævilangt frá dómsbirtingu að telja.

Ákærði greiði verjanda sínum, K-kk-þgf S-kk-þgf hrl. 150.000 krónur í málsvarnarlaun.

Annan sakarkostnað, 169.281 krónu, greiði ákærði.

P-kk-nf G-kk-nf